**Ibrány Város Önkormányzatának**

**15/2019. (VIII.13.) önkormányzati rendelete**

**a helyi közművelődésről**

Ibrány Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 83/A. § (1) bekezdésében kapott felhatalmazás alapján, a 73.§ (2) bekezdésében, a 76.§ (1)-(2) bekezdésében és a 77.§ (1) bekezdésében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, Ibrány Város Roma Nemzetiségi Önkormányzattal történő egyeztetést követően a következőket rendeli el:

**1. §**

A rendelet célja, hogy Ibrány Város Önkormányzata (a továbbiakban: Önkormányzat) a lakosságának közművelődési igényeinek és érdekeinek, közművelődési szükségleteinek figyelembe vételével a helyi lehetőségek, sajátosságok alapján rendeletben határozza meg az önkormányzat közművelődési feladatait, az ellátandó közművelődési alapszolgáltatások körét, a feladatellátás formáját, módját.

**2. §**

1. Az önkormányzat a település minden lakosának biztosítja a kultúrához való hozzáférés jogát és lehetőségét**.**
2. Az önkormányzat adottságainak figyelembe vételével megszervezi az alábbi közművelődési alapszolgáltatásokat:
3. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,
4. a közösségi és társadalmi részvétel fejlesztése,
5. az egész életre kiterjedő tanulás feltételeinek biztosítása,
6. a hagyományos közösségi, kulturális értékek átörökítése feltételeinek biztosítása,
7. amatőr alkotó-és előadó-művészeti tevékenység feltételeinek biztosítása,
8. tehetséggondozás-és fejlesztés feltételeinek biztosítása,
9. kulturális alapú gazdaságfejlesztés.
10. A közművelődési alapszolgáltatások megszervezésének keretében biztosítja:
11. a művelődő közösségek rendszeres, vagy alkalomszerű művelődési, vagy közösségi tevékenysége végzésének helyszínét,
12. a művelődő közösségek számára bemutatkozási lehetőséget teremt.
13. Az önkormányzat biztosítja a nyilvános könyvtári ellátás jogszabályban rögzített rendszerének működtetését, alapkövetelményeit és meghatározza a működtetés alapfeladatait.

**3. §**

Ibrány Város önkormányzata a helyi közművelődési tevékenységek keretében az alábbi feladatokat támogatja:

1. Szabadidő kulturált eltöltéséhez szükséges feltételek biztosítása, nyilvános olvasóterem működtetése, internetezési lehetőség biztosítása, ehhez szaksegítség nyújtása,
2. Szervezi a nyilvános könyvtári feladatok ellátásával kapcsolatos feladatokat, gondoskodik a folyamatos állománygyarapításról, szakembert alkalmaz a nyilvános könyvtári ellátást a helyi igények és a törvényi előírások alapján biztosítja,
3. Könyvbemutató foglalkozásokat, író-olvasó találkozókat szervez,
4. Színházi előadások, filmvetítések, irodalmi estek szervezése,
5. Szabadidő kulturális célú eltöltéséhez, a szórakozási közösségi igényekhez szükséges feltételek biztosítása,
6. A helyi lakosság önkéntes összefogásán alapuló kezdeményezések, civil szervezetek tevékenységének támogatása, a helyi társadalmi csoportok közti kapcsolatrendszer, egyeztetések szervezése az Ibrányi Civil Fórum keretében,
7. A település helytörténetét bemutató, kulturális hagyományokat felelevenítő programok szervezése, lebonyolítása,
8. A településen fellelhető értékek, hagyományok feltárása, gyűjtése, gondozása, rendszerbe foglalása, s a nyilvánosság számára megismerhetővé, elérhetővé tétele,
9. Nemzeti és társadalmi ünnepek szervezése, lebonyolítása,
10. Különböző kultúrák közötti kapcsolatok kiépítése és fenntartásának segítése, ezen

belül a településen élő roma nemzetiség kulturális tevékenységének támogatása,

1. Idősek, hátrányos helyzetben lévő társadalmi csoportok bevonása a kulturális életbe,

kapcsolatteremtés, kommunikáció biztosítása, közös programok szervezése,

1. A hátrányos helyzetű öntevékeny társadalmi csoportok tevékenységének szakmai támogatása,
2. Támogatja az olyan ismeretterjesztő szerveződéseket, tevékenységeket, melyek biztosítják a résztvevők testi, szellemi jólétének javítását, életminőségének növelését.

**4.§**

1. Az önkormányzat jelen rendelet 2.§-ában meghatározott alapszolgáltatások folyamatos biztosítása érdekében közművelődési intézményt tart fenn.
2. Az önkormányzat a közművelődési feladatait elsősorban az Ibrányi László Művelődési Központ, Könyvtár és Sportcentrum (továbbiakban: közművelődési intézmény) intézménye útján látja el, s biztosítja az intézmény működéséhez szükséges megfelelő létszámú szakember foglalkoztatását.
3. A közművelődési intézmény gazdasági szervezettel nem rendelkező költségvetési szerv, gazdasági feladatait az Ibrányi Polgármesteri Hivatal látja el.
4. A közművelődési intézmény az alapító okiratban rögzített feladatok teljesítésével járul hozzá a kulturális, közművelődési célok megvalósításához.
5. A kulturális intézmény munkatervét, programját, a könyvtárt is tartalmazó éves szakmai beszámolóját az önkormányzat hagyja minden évben jóvá.

**5. §**

1. A muzeális intézményekről, a nyilvános könyvtári ellátásról és a közművelődésről szóló 1997. évi CXL törvény és a jelen rendelet által meghatározott közművelődési feladatokkal kapcsolatos hatásköröket Ibrány Város Önkormányzatának Képviselő-testülete gyakorolja.
2. Az önkormányzat a közművelődési intézmények törvényességi ellenőrzését a vonatkozó jogszabályokban foglaltak alapján látja el, míg a szakmai ellenőrzést a beszámolók és szakértői vélemények alapján biztosítja.

**6.§**

Az Önkormányzat és a közművelődési feladatainak ellátása során kapcsolatot tart fenn és együttműködik:

1. a szakminisztériummal,
2. a szakmai intézetekkel,
3. a városban működő köznevelési, közoktatási intézményekkel,
4. az önkormányzati intézményekkel, költségvetési szervekkel,
5. a Magyar Nemzeti Levéltár Szabolcs-Szatmár-Bereg Megyei Levéltárával,
6. Ibrányban működő, közművelődési feladatokat is ellátó, valamint művészeti, hagyományőrző, kulturális tevékenységet végző szervezetekkel, személyekkel,
7. a Roma Nemzetiségi Önkormányzattal,
8. a városban működő egyházi szervezetekkel,
9. a civil szervezetekkel, alapítványokkal.

**7. §**

* 1. Ez a rendelet a kihirdetését követő napon lép hatályba.
  2. A rendelet hatályba lépésével egyidejűleg hatályát veszti Ibrány Város Önkormányzatának a  **helyi közművelődési feladatok ellátásáról szóló 37/2007 (XII.28)**  önkormányzati rendelete.

**Ibrány, 2019. augusztus 12.**

**Trencsényi Imre sk. Bakosiné Márton Mária sk.**

**polgármester jegyző**